Hemi Kɛ Yemi Futumi—Anɛ Mawu Kplɛɛ Nɔ Lo? Anɛ Anɔkuale Ko Ngɛ Lo?\nKANE NGƐ Afrikaans Albanian Amharic Arabic Armenian Aymara Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kikaonde Kikuyu Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Luo Macedonian Malagasy Maltese Maya Moore Myanmar Nepali Ngabere Norwegian Nyaneka Nzema Oromo Ossetian Pangasinan Papiamento (Aruba) Persian Polish Portuguese Punjabi Quechua (Ayacucho) Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spania Sranantongo Swahili Swedish Tagalog Tahitian Tatar Thai Tigrinya Tshiluba Tsonga Turkish Tuvaluan Twi Ukrainian Umbundu Uzbek Venda Vietnamese Xhosa Yoruba Zande Zulu\nHemi Kɛ Yemi Futumi—Anɛ Mawu Kplɛɛ Nɔ Lo?\nA bi nihi nɛ a kaneɔ womi ko nɛ a tsɛɛ ke The Sydney Morning Herald ɔ ke: “Anɛ jami peeɔ nihi kake aloo e gbaa nihi a mi?” Nihi babauu ha heto ke jami gbaa nihi a mi.\nSE NIHI nɛ a fĩ hemi kɛ yemi futumi se ɔ lɛɛ, a susu kaa jami peeɔ nihi kake. Nyumu ko nɛ a tsɛɛ lɛ ke Eboo Patel nɛ e to hemi kɛ yemi kuu ko nɛ a tsɛɛ ke Interfaith Youth Core ɔ sisi ɔ de ke: ‘Jamihi tsuo tsɔɔ nihi kaa a je mi mi himi kpo kɛ tsɔɔ nihi, a hyɛ níhi nɛ ngɛ zugba a nɔ ɔ a nɔ, nɛ a pee nihi nibwɔ.’\nNgɛ anɔkuale mi ɔ, be komɛ ngɛ nɛ Buda bi, Katoliki bi, Protestant bi, Hindu bi, Muslim bi, kɛ jami kpahi peeɔ kake konɛ a ha nɛ ohia, aloo nɔ sisimi se nɛ po, aloo a tsi nihi a nya nɛ a jɔɔ oplɛmihi pumi ngɛ zu mi, aloo a po nyu, kɔɔhiɔ, kɛ zugba a he piɛ. Jami slɔɔtoslɔɔtohi pee kake konɛ a susu bɔ nɛ a ma plɛ kɛ ha nɛ kake peemi nɛ hi adesahi tsuo a kpɛti ɔ he. A suɔ kɛnlɛ kɛ yeɔ gbijlɔhi, a laa nɛ a doɔ, a sɔleɔ, nɛ a peeɔ ní kpahi hulɔ kɛ tsuɔ yi mi tomi nɛ ɔ he ní.\nAnɛ jamihi nɛ a ma futu ɔ lɛ ma ha nɛ nihi a hemi kɛ yemi maa pee kake lo? Anɛ hemi kɛ yemi futumi nɔ lɛ Mawu maa da kɛ ha nɛ tue mi jɔmi nɛ ba je ɔ mi lo?\nANƐ KAKE PEEMI JI NƐ Ɔ LO?\nHemi kɛ yemi futumi kuu ɔmɛ a kpɛti kake ko tsɔɔ kaa jami slɔɔtoslɔɔtohi nɛ hiɛ pe 200 nɛ ngɛ kuu ɔ mi, nɛ kuu ɔ ngɛ mahi 76 a nɔ. Oti nɛ kuu ɔ kɛ ma e hɛ mi ji kaa “e ma ha nɛ kake peemi nɛ hi kuu ɔ mi bimɛ ɔmɛ a kpɛti daa.” Se a nyɛ we nɛ a tsu yi mi tomi nɛ ɔ he ní. Kaa nɔ hyɛmi nɔ́ ɔ, nihi nɛ a toɔ níhi a he blɔ nya ngɛ kuu ɔ mi ɔ tsɔɔ kaa e biɔ nɛ a ngma kuu ɔ mlaa a saminya konɛ a ko tɔ̃ jamihi nɛ ngɛ kuu ɔ mi ɔ eko nɔ. Mɛni he je nɛ a pee jã a? Nɔ́ kake ji kaa a ti ni komɛ kplɛɛ we nɔ kaa e sa nɛ Mawu biɛ nɛ hi mlaa a mi. Nyagbenyagbe ɔ, a wui Mawu biɛ ta hu kulaa.\nKe a wui Mawu biɛ ta a, lɛɛ mɛni hemi kɛ yemi he munyu a tuɔ mɔ? Jehanɛ se hu ɔ, mɛni blɔ nɔ e slo hemi kɛ yemi futumi kuu nɛ ɔ ngɛ kuuhi nɛ keɔ nihi ní, kɛ kuuhi nɛ yeɔ bua nihi nɛ e fĩ mɛ ɔ a he ngɛ? Enɛ ɔ he ɔ, hemi kɛ yemi futumi kuu ɔ tsɔɔ kaa e pi jami kuu ko, mohu ɔ, e ji “blɔ nya tomi ko nɛ haa nɛ kake peemi hiɔ nihi a kpɛti.”\nANƐ KPAKPA PEEMI PƐ JI NƆ́ NƐ HE HIA LO?\nNyumu ko nɛ e fĩ hemi kɛ yemi futumi se wawɛɛ nɛ a tsɛɛ lɛ ke Dalai Lama de ke: “Suɔmi, mi mi sami, kɛ yayami kɛ pami ji níhi titli nɛ jamihi nɛ a he biɛ ɔ tuɔ he munyu.” E de hu ke: “E sa nɛ wa je su nɛ ɔmɛ kpo ngɛ wa daa ligbi si himi mi.”\nNgɛ anɔkuale mi ɔ, suɔmi, mi mi sami, kɛ yayami kɛ pami ji su komɛ nɛ a he hia wawɛɛ nitsɛ. Yesu de ngɛ nɔ́ nɛ nihi tsɛɛ ke Mlaa Kpakpa a mi ke: “Nɔ́ tsuaa nɔ́ nɛ nyɛ hlaa kaa nihi nɛ pee ha nyɛ ɔ, nyɛ hu nyɛɛ pee jã nɔuu ngɔ ha mɛ.” (Mateo 7:12) Se anɛ nɔ́ nɛ hemi kɛ yemi nitsɛnitsɛ tsɔɔ kɛkɛ ji, nɛ a maa pee ní kpakpahi lo?\nBɔfo Paulo de ngɛ nihi fuu nɛ a siɔ a gugue kaa a ngɛ Mawu sɔmɔe ɔ a he ke: “I ngɛ odase ngɛ he kaa a hɛ dɔɔ wawɛɛ ngɛ Mawu he, se blɔ nɔ nɛ a kɛ ma ja lɛ ɔ nɛ a li.” Mɛni ji a nyagba? Lɔ ɔ ji “blɔ nɔ nɛ Mawu guu kɛ buu nɔ nɔ nɛ da a, a li.” Paulo tsɔɔ hu kaa “a hlaa kaa a ma wo mɛ nitsɛmɛ a blɔ.” (Roma Bi 10:2, 3) Akɛnɛ a li nɔ́ nɛ Mawu suɔ kaa a pee he je ɔ, a hemi kɛ yemi ɔ pee yaka.—Mateo 7:21-23.\nNƆ́ NƐ BAIBLO Ɔ DE NGƐ HEMI KƐ YEMI FUTUMI HE\nYesu de ke: “A gbaa ni nɛmɛ nɛ kpataa pɛ.” (Mateo 5:9) Yesu peeɔ níhi nɛ e deɔ nihi ke a pee ɔ. E kɛ e he wui basabasa peemi mi, mohu ɔ, e fiɛɛ tue mi jɔmi sɛ gbi ɔ kɛ ha nihi tsuo. (Mateo 26:52) Suɔmi hi nihi nɛ a kplɛɛ e munyu ɔ nɔ ɔ a kpɛti. (Kolose Bi 3:14) Se anɛ oti kɛkɛ nɛ Yesu kɛ ma e hɛ mi ji kaa e ma dla ni slɔɔtoslɔɔtohi a kpɛti konɛ tue mi jɔmi nɛ hi a kpɛti lo? Anɛ e kɛ nihi nɛ a ngɛ jami kpahi a mi ɔ pee kake kɛ ja Mawu lo?\nFarisi bi ɔmɛ kɛ Saduki bi ɔmɛ a jami nya dali ɔmɛ sume Yesu sane kulaa. A hla po kaa a maa gbe lɛ. Kɛ Yesu pee e ní ha kɛɛ? Yesu de e kaseli ɔmɛ ke: “Nyɛ ko hao nyɛ he ngɛ a he kulaa! Hɛ yuyuili nɛ ngɛ hɛ yuyuili blɔ tsɔɔe ji mɛ.” (Mateo 15:14) Yesu kɛ mɛ bla we kɛ ja Mawu.\nPee se ɔ, a to Kristofohi asafo ko sisi ngɛ Korinto ngɛ Hela. Lejɛ ɔ ji he ko nɛ jamihi blaa kɛ peeɔ níhi ngɛ. Kɛ Kristofohi nɛ a hi lejɛ ɔ pee a ní ha kɛɛ? Bɔfo Paulo ngma ya ha mɛ ke: “Nyɛɛ kɛ ni nɛmɛ nɛ he we yi ɔ kó bɔ.” Mɛni he je? Paulo de mɛ ke: “Kɛ Kristo kɛ Abosiami maa ye kɛɛ? Nɔ nɛ heɔ yeɔ ɔ, mɛni mi e kɛ nɔ nɛ he we yi ɔ ngɛ?” Lɔ ɔ se ɔ, e wo mɛ ga ke: “Nyɛɛ je a kpɛti, nɛ nyɛ tsɔ nyɛ he kɛ je a he.”—2 Korinto Bi 6:14, 15, 17.\nE ngɛ heii kaa Baiblo ɔ tu munyu kɛ si hemi kɛ yemi futumi. Se eko ɔ, o ma bi ke: ‘Lɛɛ mɛni blɔ nɔ kake peemi nitsɛnitsɛ maa gu kɛ ba mɔ?’\nKAKE PEEMI NITSƐNITSƐ\nMahi kakaaka 15 lɛ a bla kɛ pee hiɔwe níhi a mi hyɛmi lɛ ko (The International Space Station) nɛ bɔleɔ zugba a nɛ. Anɛ o susu kaa ke ma nɛ ɔmɛ kɛ a he kpa we gbi ngɛ bɔ nɛ e sa kaa a pee klama nɛ ɔ ha a he ɔ, a ko nyɛ ko pee lo?\nJã ji bɔ nɛ e ngɛ ngɛ hemi kɛ yemi futumi kuuhi nɛ a ngɛ mwɔnɛ ɔ a he. E ngɛ mi kaa a fiɛɛɔ kaa nihi nɛ a pee kake nɛ a bu a sibi mohu lɛɛ, se a kɛ a he kpa we gbi ngɛ nɔ́ nɛ ma ha nɛ a ná hemi kɛ yemi ɔ he. Enɛ ɔ ha nɛ loloolo ɔ, je mi bami kɛ jami mi tsɔɔmi he sanehi gbaa nihi a mi.\nMawu sisi tomi mlaahi lɛ ngɛ Baiblo ɔ mi. Enɛ ɔ he ɔ, waa kɛ níhi nɛ Baiblo ɔ deɔ ɔ ma nyɛ ma tsu ní. Nihi nɛ a kɛ tsu ní ngɛ a si himi mi ɔ hyɛ we nɔ hɛ mi hu, nɛ a kpa nihi nɛ a ngɛ jami kpahi a mi ɔ a he juɛmi yaya nami. Mawu gba kɛ fɔ si ke: ‘Ma ha je ma amɛ gbi nɛ he tsɔ. Mɛ tsuo a maa fa kue ha imi Yehowa, nɛ a maa pee a nya kake kɛ sɔmɔ mi.’ “Gbi nɛ he tsɔ” ɔ ji Mawu sisi tomi mlaahi nɛ kɔɔ jami he. Gbi nɛ ɔ haa nɛ kake peemi hiɔ nihi a kpɛti.—Zefania 3:9; Yesaya 2:2-4.\nYehowa Odasefohi ngɛ mo nine fɔe nɛ o ya Matsɛ Yemi Asa nɛ e kɛ he nɛ o ngɛ ɔ kɛ we ɔ nɔ, konɛ mo nitsɛ o ya na bɔ nɛ tue mi jɔmi kɛ kake peemi nitsɛnitsɛ ngɛ a kpɛti ha a.—La 133:1.\nAnɛ Anɔkuale Ko Ngɛ Lo?\nNihi nɛ a fĩ hemi kɛ yemi futumi ɔ se ɔ tsɔɔ kaa jami ko be nɛ ma de ke e tsɔɔmi ɔmɛ tsuo ji anɔkuale. Ngɛ anɔkuale mi ɔ, eko ɔ, a ma de ke kake peemi nɛ be jamihi a kpɛti ɔ lɛ ngɔ haomihi fuu nɛ ngɛ je ɔ mi mwɔnɛ ɔ kɛ ba.\nSe a tu Yehowa he munyu kaa e ji “Mawu anɔkualetsɛ.” Lɛ nitsɛ hu e de ke: “I tsakee we.” (La 31:5; Malaki 3:6) Yesu de ngɛ Mawu he ke: ‘O munyu ɔ ji anɔkuale.’ (Yohane 17:17) Jamɛ a anɔkuale ɔ ngɛ Baiblo ɔ nɛ Mawu ha nɛ a ngma a mi. Ngmami ɔ tsɔɔ wɔ ní, nɛ e dlaa wɔ nɛ wa he suɔ kɛ ‘tsuɔ ní kpakpahi.’—2 Timoteo 3:16, 17.